ประกาศกรมทรัพยากรธรณี เรื่อง การกำหนดอัตราค่าเข้าชมในแหล่งซากดึกดำบรรพ์ ที่ขึ้นทะเบียนซึ่งเป็นที่ดินของรัฐ พ.ศ. 2552

ประกาศกรมทรัพยากรธรณี
ประกาศกรมทรัพยากรธรณี
เรื่อง
การกำหนดอัตราค่าเข้าชมในแหล่งซากดึกดำบรรพ์
ที่ขึ้นทะเบียนซึ่งเป็นที่ดินของรัฐ
พ.ศ. ๒๕๕๒[๑]
 

อาศัยอำนาจตามความในมาตรา
๒๓ วรรคสอง แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑
อันเป็นกฎหมายที่มีบทบัญญัติบางประการเกี่ยวกับการจำกัดสิทธิ และเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
อธิบดีกรมทรัพยากรธรณีโดยความเห็นชอบของคณะกรรมการคุ้มครองซากดึกดำบรรพ์จึงออกประกาศกำหนดอัตราค่าเข้าชมในแหล่งซากดึกดำบรรพ์ที่ขึ้นทะเบียนซึ่งเป็นที่ดินของรัฐ
ดังต่อไปนี้

ข้อ ๑
ผู้เข้าชมแหล่งซากดึกดำบรรพ์ที่ขึ้นทะเบียนซึ่งเป็นที่ดินของรัฐต้องเสียค่าเข้าชมตามอัตราที่หน่วยงานของรัฐที่มีหน้าที่ควบคุมดูแลแหล่งซากดึกดำบรรพ์ที่ขึ้นทะเบียนนั้นกำหนดโดยอัตราค่าเข้าชมดังกล่าวต้องเป็นไปตามความเหมาะสมในแต่ละแหล่งซากดึกดำบรรพ์
ซึ่งไม่เกินอัตราตามบัญชีแนบท้ายประกาศนี้

ข้อ ๒
ต้องจัดให้มีข้อกำหนดเกี่ยวกับการยกเว้นค่าเข้าชม หรือลดค่าเข้าชม
ให้แก่บุคคล ดังต่อไปนี้
(๑)
ภิกษุ สามเณร ในพระพุทธศาสนา หรือนักพรตและนักบวชในศาสนาอื่น
(๒)
นักเรียน นิสิต และนักศึกษาในเครื่องแบบ
หรือไม่ได้แต่งเครื่องแบบต้องแสดงบัตรประจำตัวนักเรียน นิสิต
และนักศึกษาที่สถาบันการศึกษาที่ตนสังกัดอยู่ออกให้
(๓)
นักเรียน นิสิต และนักศึกษา รวมทั้งครูและอาจารย์ผู้ควบคุม ในกรณีที่สถาบันการศึกษาขอเข้าชมเป็นหมู่คณะ
(๔)
คนพิการ
(๕)
เด็กที่มีอายุไม่เกินสิบสองปีบริบูรณ์
หรือผู้มีอายุหกสิบปีบริบูรณ์ขึ้นไปและมีสัญชาติไทย
(๖)
ทหารผ่านศึกที่แสดงบัตรที่ต้นสังกัดออกให้

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๑๖
ธันวาคม พ.ศ. ๒๕๕๒
อดิศักดิ์ ทองไข่มุกต์
อธิบดีกรมทรัพยากรธรณี
[เอกสารแนบท้าย]

๑.
บัญชีแนบท้ายประกาศกรมทรัพยากรธรณี เรื่อง
การกำหนดอัตราค่าเข้าชมในแหล่งซากดึกดำบรรพ์ที่ขึ้นทะเบียนซึ่งเป็นที่ดินของรัฐ
พ.ศ. ๒๕๕๒

(ดูข้อมูลจากภาพกฎหมาย)
























อาจารี/ผู้จัดทำ
๒๔ กรกฎาคม ๒๕๕๖

วิชพงษ์/ตรวจ
๒๕ กรกฎาคม ๒๕๕๖



[๑] ราชกิจจานุเบกษา
เล่ม ๑๒๗/ตอนพิเศษ ๑๓ ง/หน้า ๑๒/๒๖ มกราคม ๒๕๕๓